Orientering om status vedrørende anlægsprojekter på vej- og parkområdet for 
perioden 2011-2014 
Sagsfremstilling 
8.      Orientering om status vedrørende anlægsprojekter på vej- og parkområdet for 
perioden 2011-2014  
                                                                                                                        Åbent 
Sagsnr.: 326-2014-5850        J.nr.: 05.01.00            Åge Kristensen.: 326-2015-262406 
  
[adresse] 
På udvalgsmøderne i henholdsvis marts 2014 og april 2014 drøftede og prioriterede udvalget en lang række 
anlægsprojekter, der var medtaget på anlægsbudgetterne på vej- og parkområdet i perioden 2011-2014. 
  
Det blev blandt andet besluttet, at opdele og prioritere projekterne i to kategorier - henholdsvis kategori A og 
kategori B. Projekterne i kategori A (A1-A12) skulle igangsættes i 2014 og afsluttes i 2015. Projekterne i kategori B 
(B1-B4) skulle igangsættes i 2015. 
  
Status vedrørende projekterne i kategori A 
Status er nu, at alle projekterne i kategori A er igangsat og i proces, og at en stor del af projekterne forventes 
endeligt afsluttet i 2015. Se bilag 1. 
  
De projekter, der ikke bliver afsluttet er en række broprojekter, idet disse kræver nærmere afklaring.   
  
Status vedrørende projekterne i kategori B 
Status er nu, at alle projekterne i kategori B er igangsat med undtagelse af B1-2, B1-5, B2-1 og Øivind Pedersen. Det foreslås, 
at disse fire projekter lukkes i forhold til anlægsbudgetterne 2011-2014. 
  
B1-2 (Vejnetsgennemgang). Der har ikke været afsat et budgetbeløb til opfølgning på denne opgave, som kan være 
omfattende, hvis der skal gøres noget i forhold til alle registrerede elementer. Vejnetsgennemgangen foreslås 
påbegyndt via budgettet til trafiksikkerhed i 2015 og løbende gennemført via de kommende års anlægsbevillinger til 
trafiksikkerhed. Det foreslås derfor, at projektet B1-2 lukkes. 
  
B1-5 (Krydset Kysttoften/Kystvejen - etablering af bussluse). Udvalget besluttede på sit møde den 10. august 2015, 
at dette projekt skulle afvente planerne for den bynære havnepark. Det foreslås, at eventuelle udgifter til en løsning 
indarbejdes i anlægsbudgettet til trafiksikkerhed, når en afklaring foreligger, og at projektet B1-5 lukkes.     
  
B2-1 (Effektuering af stihandleplan). Der er ikke udarbejdet en stihandleplan. Og det foreslås, at projektet B2-1 
lukkes. 
  
Øivind Pedersen (Handleplan for etablering af trygt og sikkert trafikstinet). Der er ikke udarbejdet en handleplan for trafikstinettet. 
Det foreslås, at projektet B2-7 lukkes, at opgaven analyseres nærmere og ses i sammenhæng med udarbejdelsen 
af plan for udbygning af cykelstinettet, og at det herefter vurderes, hvordan projektet kan finansieres. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller, at orienteringen tages til efterretning. 
  
ØKONOMISKE KONSEKVENSER 
Ingen økonomiske konsekvenser. 
  
Bilag 
  
  
  
  
  
Teknik- og Miljøudvalgets møde den 5. november 2015: 
Udvalget vedtog at tiltræde indstillingen fra chefen for Vej, Ejendom og Affald. 
Bilag 1 - Status på anlægsprojekter 26.10.2015 
326-2015-341009 
